**PÁLYÁZATI FELHÍVÁS**

A Baranya Vármegyei Büntetés-végrehajtási Intézet intézetparancsnoka pályázatot hirdet a Biztonsági és Fogvatartási Ügyek Osztálya Biztonsági Alosztály (7621 Pécs, Papnövelde u. 7-11.) biztonsági felügyelő beosztásának betöltésére hivatásos szolgálati jogviszonyban.

1. **Pályázati feltételek**
* magyar állampolgárság,
* állandó belföldi lakóhely,
* fizikai, pszichikai, egészségi alkalmasság,
* kifogástalan életvitel, büntetlen előélet,
* polgári középfokú végzettség
* meglévő hivatásos jogviszony
1. **A beosztáshoz tartozó elvárt kompetenciák és főbb feladatok:**
* megfelelő kommunikációs és gyors problémamegoldó készség
* önálló munkavégzés, terhelhetőség
* felhasználói szintű számítógépes ismeretek
* szabálykövetés, alakiasság
* objektumvédelem,
* fogvatartottak őrzése, felügyelete és ellenőrzése,
* zárkák, egyéb helyiségek biztonsági ellenőrzése, biztonsági szemle, biztonsági vizsgálat végrehajtása,
* a házirendben, napirendben, valamint a fogvatartottak magatartási szabályaiban meghatározottak betartatása,
* szabad levegőn tartózkodás biztosítása,
* szolgálati okmányok vezetése.
1. **A pályázat elbírálásánál előnyt jelentő körülmények:**
* büntetés-végrehajtási felügyelő képzés, vagy ezzel egyenértékű szakmai gyakorlat.
1. **Beosztás besorolása, munkaköri kategóriája és egyéb jellemzői**

Illetménye: A rendvédelmi feladatokat ellátó szervek hivatásos állományának szolgálati

jogviszonyáról szóló 2015. évi XLII. törvény 5. számú melléklete alapján Tiszthelyettesi

besorolási osztály A besorolási kategóriája. A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. § és 355. §, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI.16.) BM rendelet 6. melléklete alapján:

* **biztonsági felügyelő** beosztásban tiszthelyettes besorolási osztály, A besorolási kategória, **545%-os mértékű hivatásos pótlék**ra jogosult.

Egyéb juttatások: cafeteria, utazási költségtérítés, külön elbírálás alapján albérleti hozzájárulás.

Munkarend: váltásos munkarend.

Munkavégzés helye: Baranya Vármegyei Büntetés-végrehajtási Intézet, 7621 Pécs, Papnövelde u. 7-11.

1. **A pályázat benyújtásának és elbírálásának általános szabályai**

**A pályázat benyújtási határideje 2024. április 09.**

A pályázatokat a pecs.uk@bv.gov.hu címre várjuk, kérjük feltüntetni a munkakör megnevezését: „*Pályázat biztonsági felügyelő*”

**A pályázathoz mellékelni szükséges:**

* a legfontosabb személyes adatokat és a releváns szakmai tapasztalat/gyakorlat megjelölését is tartalmazó részletes szakmai, fényképes önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat, továbbá a meglévő iskolai végzettségeket és egyéb képzettségeket, ismereteket, szakmai tapasztalatokat (maximum 2 oldal terjedelemben),
* motivációs levelet,
* állami, szakmai végzettséget, szakképzettséget, idegennyelv-ismeretet és a jogosítványt igazoló okiratok másolatát,
* a büntetés-végrehajtás területén megszerzett munkatapasztalatokat,
* írásbeli hozzájáruló nyilatkozatot arra vonatkozóan, hogy a pályázati anyagot az elbírálásban résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik,
* önéletrajzának személyügyi nyilvántartásba vételére vonatkozó hozzájáruló, vagy hozzájárulást megtagadó nyilatkozatot.

**Pályázat elbírálása**

A benyújtott pályázatokat 2024. április 12. napig bírálja el, melynek eredményéről minden pályázó írásban kap értesítést. A személyes bizottsági meghallgatásra kizárólag az 1. pontban meghatározott feltételeknek maradéktalanul megfelelő jelentkező esetén van lehetőség.

**A beosztás 2024. április 15. naptól tölthető be.**

**Elérhetőségek**

Bővebb felvilágosítás – hivatali munkaidőben – a Baranya Vármegyei Büntetés-végrehajtási Intézet személyügyi szakterületén 06-72-520-106 telefonszámon vagy a pecs.uk@bv.gov.hu

e-mail címen kérhető.

**Pécs, elektronikus dátumbélyegző szerint**

**Hafenscher Csaba Zoltán bv. ezredes**

**intézetparancsnok**